**Útmutató Angol nyelv- és kultúra tanár szakos hallgatóknak**

**A csoportos gyakorlat sikeres elvégzéséhez a gyakorlat alatt a következő dokumentumokat kell elkészíteni és a Szakmódszertan 4-es, gyakorlatot kísérő szeminárium keretében bemutatni.**

**Szakos hospitálás**hoz használják az Observation Tasks. A workbook for student teachers c. munkafüzetet, (Somogyi-Tóth Katalin, PPKE 2000), amelynek feladatait az óramegfigyelések során végezzék el, töltsék ki. Természetesen elképzelhető, hogy nem tudnak minden szempontot megfigyelni, de elvárt, hogy a füzet 80 %-át kitöltve adják be.

**Tematikus terv** (Unit Plan): amelyben a tanárjelölt leírja, hogy az általa tartandó, 15 órát magába foglaló időszak alatt milyen szaktárgyi- és nevelési célokat kíván megvalósítani. Ezen belül ki kell térni a fejlesztendő képességek, készségek és attitűdök rendszerére. Részletezni kell, hogy a célok elérése érdekében milyen témá(ka)t dolgoz fel (hány órában), milyen ismeretanyagot közvetít ezen belül (szókincs, nyelvtan, kulturális tényezők), milyen módszerek és munkaformák, valamint milyen szemléltető anyagok, házi feladatok segítségével. Ez egy kb. 2-3 oldalas dokumentum, amely a hospitálási naplóhoz, az óravázlatokhoz és a reflexiókhoz hasonlóan angol nyelven készül. A tematikus terv elkészítéséhez az aktuális tankönyv tanári kézikönyve jól használható.

**15 db óravázlat** (melynek nem kell tartalmaznia az órán használt segédanyagokat). Az óravázlatokat a Szakmódszertan 2-es szemináriumon bevezetett óravázlat táblázatba írják (megtalálható az Observation Tasks 32. oldalán is)

**15 db reflexió** a megtartott órákról, egyenként kb. egy oldal terjedelemben, amely vagy az óra történéseit követi nyomon, elemzi és értékeli, vagy az Observation Task 33. oldalán található Guidelines for writing the Teaching Journal által kínált szempontok alapján a releváns kérdésekre adott válaszok segítségével reflektál az óraterv és az aktuális óra jellegzeteségeire, a tanár és a diákok viselkedésére.

A tanítási gyakorlatot kísérő szeminárium elvégzéséhez a szeminárium vezetője további feladatokat adhat.